C 15/30
HU
Az Európai Unió Hivatalos Lapja
2023.1.16.
A felperes azt kéri, hogy a Bíróság: — állapítsa meg, hogy Málta, azáltal, hogy a 2009. évi VI. törvénnyel (a máltai törvénygyűjtemény 368. fejezete) módosított Motor Vehicles Registration and Licensing Act (a gépjárművek nyilvántartásáról és engedélyezéséről szóló törvény) negyedik melléklete alapján magasabb éves gépjárműadót vetett ki azokra a gépjárművekre, amelyeket 2009. január 1-je előtt valamely másik tagállamban vettek nyilvántartásba és ezen időpontot követően hoztak Máltára, mint a hasonló belföldi járművekre, nem teljesítette az EUMSZ 110. cikkből eredő kötelezettségeit; és — a Máltai Köztársaságot kötelezze a költségek viselésére.
Jogalapok és fontosabb érvek A Bizottság azt állítja, hogy Málta, azáltal, hogy magasabb éves gépjárműadót vetett ki azokra a gépjárművekre, amelyeket 2009. január 1-je előtt valamely másik tagállamban vettek nyilvántartásba és ezen időpontot követően hoztak Máltára, mint a hasonló belföldi járművekre, nem teljesítette az EUMSZ 110. cikkből eredő kötelezettségeit nem teljesítette az EUMSZ 110. cikkből eredő kötelezettségeit.
A Törvényszék (kibővített hatodik tanács) T-603/19. sz.
Helsingin Bussiliikenne Oy kontra Európai Bizottság ügyben 2022. szeptember 14-én hozott ítélete ellen a Helsingin Bussiliikenne Oy által 2022. november 11-én benyújtott fellebbezés (C-697/22.
P. sz. ügy) (2023/C 15/33) Az eljárás nyelve: finn Felek Fellebbező: Helsingin Bussiliikenne Oy (képviselők: O. Hyvönen és N. Rosenlund ügyvédek) A többi fél az eljárásban: Európai Bizottság, Finn Köztársaság, Nobina Oy és Nobina AB
A fellebbező kérelmei A fellebbező azt kéri, hogy a Bíróság: — teljes egészében helyezze hatályon kívül az Európai Unió Törvényszékének a T-603/19. sz. ügyben 2022. szeptember 14-én hozott ítéletét; (1) — teljes egészében adjon helyt a fellebbező által a Törvényszék előtt előterjesztett kérelmeknek a fellebbezésben kifejtett indokok alapján; és — kötelezze az Európai Bizottságot az Európai Unió Törvényszéke és az Európai Unió Bírósága előtti eljárás során a részéről felmerült összes költség viselésére, a törvényes kamatokkal együtt.
Jogalapok és fontosabb érvek Az Európai Unió Törvényszéke (a továbbiakban: Törvényszék) a T-603/19. sz. ügyet az uniós jogot megsértve bírálta el, és tévesen alkalmazta a jogot, amikor a Helsingin Bussiliikenne Oy keresetét elutasította.
A Törvényszék tévesen határozott a lényeges eljárási szabálytalanságra, vagyis arra alapított első jogalapról, hogy a megtámadott bizottsági határozatot a felperes eljárási jogainak megsértésével fogadták el.
A Törvényszék szintén tévesen határozott a negyedik jogalapról annyiban, amennyiben az az arányosság elvének tiszteletben tartására vonatkozik.